Illyustrativ foto Toshkent shahrining Mirzo Ulug‘bek tumanida 2019 yil 26 aprel kuni tushgan xabarga ko‘ra, 2018 yil 19 dekabr kuni Toshkent viloyati Yuqori Chirchiq tumanida yashovchi A.T., Oqqo‘rg‘on 1-tor ko‘chasi oldida Yunusobod tumanida yashovchi A.P.ga birgalikda guruch savdosi bilan shug‘ullanishni aytgan. O‘zbekiston Respublikasi IIV Jamoatchilik va OAV bilan aloqalar boshqarmasi xabariga ko‘ra, bu shaxs undan 52 500 AQSh dollarini olib, bergan va’dasini bajarmay pullarni o‘z ehtiyojlari yo‘lida ishlatib yuborganligi aniqlangan. A.T. qo‘lga olingan. Holat yuzasidan jinoyat ishi qo‘zg‘atilib, tergov harakatlari olib borilmoqda.